**LĒMUMA PROJEKTS**

**20\_\_\_.gada \_\_\_.\_\_\_\_\_\_\_\_\_\_ Lēmums Nr.\_\_(prot. Nr.\_\_\_, \_\_\_.§)**

**Par nolikuma apstiprināšanu**

Pamatojoties uz Pašvaldību likuma 10.panta pirmās daļas 21.punktu, Jaunatnes likuma 5.panta otrās daļas 3.punktu un piekto daļu, ņemot vērā Daugavpils valstspilsētas pašvaldības domes Izglītības un kultūras jautājumu komitejas 2023.gada \_\_\_.\_\_\_\_\_\_\_\_\_\_ atzinumu, **Daugavpils valstspilsētas pašvaldības dome nolemj:**

Apstiprināt Daugavpils valstspislētas pašvaldības domes 2023.gada \_\_\_\_.\_\_\_\_\_\_\_\_\_\_ nolikumu Nr.\_\_\_\_ “Daugavpils Jaunatnes lietu konsultatīvās komisijas nolikums”.

Pielikumā: Daugavpils valstspilsētas pašvaldības domes 2023.gada \_\_\_.\_\_\_\_\_\_\_\_ nolikums Nr.\_\_\_\_“ Daugavpils Jaunatnes lietu konsultatīvās komisijas nolikums”

Daugavpils valstspilsētas pašvaldības domes priekšsēdētājs A.Elksniņš

 Nolikums Nr.\_\_\_\_\_

 (prot.Nr.\_\_\_, \_\_\_\_.§)

APSTIPRINĀTS

ar Daugavpils valstspilsētas pašvaldības domes

20\_\_\_.gada \_\_\_.\_\_\_\_\_\_\_\_\_\_

lēmumu Nr.\_\_\_\_\_\_\_

**Daugavpils Jaunatnes lietu konsultatīvās komisijas nolikums**

*Izdots saskaņā ar Pašvaldību likuma 10.panta
pirmās daļas 21.punktu,
Jaunatnes likuma 5.panta otrās daļas 3.punktu*

**1. Vispārīgie jautājumi**

1.1. Daugavpils Jaunatnes lietu konsultatīvā komisija (turpmāk – Komisija) ir konsultatīva un koordinējoša padomdevēja institūcija, kuras mērķis ir veicināt Daugavpils valstspilsētas pašvaldības (turpmāk – pašvaldība) darba ar jaunatni saskaņotu īstenošanu, veicinot jauniešu iniciatīvas, līdzdalību lēmumu pieņemšanā un sabiedriskajā dzīvē.

1.2. Komisija darbojas saskaņā ar Pašvaldību likumu, Jaunatnes likumu, Izglītības un zinātnes ministrijas Jaunatnes politikas pamatnostādnēm, šo nolikumu un citiem spēkā esošajiem normatīvajiem aktiem.

1.3. Komisijas darbību reglamentē Komisijas nolikums, kuru apstiprina Daugavpils valstspilsētas pašvaldības dome (turpmāk – Dome). Komisija savus uzdevumus veic patstāvīgi un tās lēmumiem ir ieteikuma raksturs.

**2. Komisijas uzdevumi un tiesības**

2.1. Komisijai ir šādi uzdevumi:

2.1.1. nodrošināt pašvaldības iestāžu un struktūrvienību sadarbību jautājumos, kas attiecās uz jauniešiem;

2.1.2. apkopot un analizēt informāciju par jauniešu problēmām, vajadzībām un interesēm pašvaldībā;

2.1.3. izstrādāt priekšlikumus pašvaldības darba ar jaunatni īstenošanai un valsts jaunatnes politikas pilnveidei;

2.1.4. izstrādāt priekšlikumus jauniešu iesaistīšanai politiskās, ekonomiskās, sociālās un kultūras dzīves aktivitātēs;

2.1.5. izstrādāt priekšlikumus jauniešu līdzdalības un iniciatīvu nodrošināšanai;

2.1.6. sniegt priekšlikumus pašvaldības vadībai finanšu plānošanai darbam ar jaunatni.

2.2. Komisijai ir šādas tiesības:

2.2.1. lūgt un saņemt no valsts un pašvaldības iestādēm Komisijas uzdevumu izpildei nepieciešamo informāciju;

2.2.2. uzaicināt piedalīties uz Komisijas sēdēm ar padomdevēja tiesībām ekspertus (attiecīgās jomas pārstāvjus, konsultatīvās padomes, nevalstiskās organizācijas un citus) konsultāciju sniegšanai un ieteikumu sagatavošanai ar darbu ar jaunatni pašvaldībā saistītajos jautājumos. Pieaicinātajiem ekspertiem nav balsstiesību, sniegtajai informācijai ir rekomendējošs raksturs;

2.2.3. konkrētu jautājumu risināšanai izveidot darba grupas no Komisijas locekļiem, ja nepieciešams, pieaicināt ekspertus;

2.2.4. normatīvajos aktos noteiktajā kārtībā iesniegt Izglītības un zinātnes ministrijai, kas nodrošina vienotas valsts politikas izstrādi jaunatnes jomā un tās koordinētu īstenošanu, priekšlikumus par nepieciešamajiem grozījumiem normatīvajos aktos un valsts jaunatnes politikas attīstības plānošanas dokumentos.

**3. Komisijas darba organizācija**

3.1. Komisijas sastāvu apstiprina ar Domes lēmumu. Komisijas darbu vada Komisijas priekšsēdētājs. Komisijas priekšsēdētāja prombūtnes laikā, Komisijas darbu vada Komisijas priekšsēdētāja vietnieks. Komisijas sēdes protokolē komisijas sekretārs. Komisijas priekšsēdētāju, priekšsēdētāja vietnieku un sekretāru Komisija ievēlē no Komisijas locekļiem.

3.2. Komisijas priekšsēdētājs:

3.2.1. plāno un organizē komisijas darbu;

3.2.2. sagatavo un apstiprina komisijas sēžu darba kārtību;

3.2.3. sasauc un vada komisijas sēdes;

3.2.4. paraksta sēžu protokolus un citus Komisijā sagatavotus dokumentus.

3.3. Komisijas priekšsēdētājs Komisijas sēdes sasauc pēc nepieciešamības, ne retāk kā *sešas* reizes gadā.

3.4. Komisijas priekšsēdētājs nosaka Komisijas sēdes laiku un datumu un ne vēlāk kā 15 darba dienas pirms Komisijas sēdes nosūta (elektroniski vai papīra formā pēc Komisijas locekļu pieprasījuma) Komisijas locekļiem informāciju par Komisijas sēdes sasaukšanu un darba kārtībā izskatāmajiem jautājumiem.

3.5. Komisija lēmumus pieņem, atklāti balsojot, ar vienkāršu balsu vairākumu. Katram Komisijas loceklim ir viena balss. Ja balsu skaits sadalās vienādi, izšķirošā ir Komisijas priekšsēdētāja balss.
3.6. Komisijas sēdes tiek protokolētas. Komisijas sēdes protokolu paraksta visi klātesošie Komisijas locekļi un sēdes protokolētājs. Sēdes protokolu sagatavo 10 darbdienu laikā pēc Komisijas sēdes un elektroniski nosūta visiem Komisijas locekļiem.

3.7. Komisija ievēro fizisko personu datu aizsardzības jomu regulējošo normatīvo aktu prasības un fizisko personu datu aizsardzību.

3.8. Komisijas locekļi:

3.8.1. informē Komisiju par viņu pārstāvētās iestādes, struktūrvienības vai organizācijas viedokli Komisijas sēdē izskatāmajā jautājumā;

3.8.2. informē viņu pārstāvēto iestādi, struktūrvienību vai organizāciju par Komisijas sagatavotajiem dokumentiem un lēmumu projektiem;

3.8.3. piedalās Komisijas izveidotajās darba grupās, kā arī ieteikumu sagatavošanā.

3.9. Komisija ir lemttiesīga, ja tās sēdē piedalās vairāk nekā puse no Komisijas locekļiem.

3.10. Ja trīs reizes pēc kārtas nenotiek Komisijas sēdes Komisijas locekļu neierašanās dēļ, pēc Komisijas priekšsēdētāja ierosinājuma, Dome lemj par Komisijas locekļu maiņu.

3.11. Komisija par pieņemtajiem lēmumiem informē Domi.

Daugavpils valstspilsētas domes priekšsēdētājs A.Elksniņš